PMIndiaData/PMIndiaSum huggingface dataset:
വ്യാപാരം സുഗമമാക്കുന്നതിന് സ്വീകരിച്ച നടപടികള്‍

പ്രധാനമന്ത്രി അവലോകനംചെയ്തു ‘വ്യാപാരം സുഗമമാക്കല്‍’ സംബന്ധിച്ച പുരോഗതി വിലയിരുത്തുന്നതിനായി പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില്‍ ഇന്ന് ഉന്നതതല യോഗം ചേര്‍ന്നു. സാമ്പത്തികകാര്യങ്ങളുമായി ബന്ധപ്പെട്ട കേന്ദ്ര മന്ത്രിമാര്‍, മഹാരാഷ്ട്ര മുഖ്യമന്ത്രി ശ്രീ. ദേവേന്ദ്ര ഫട്‌നാവിസ്, ഡല്‍ഹി ലഫ്റ്റനന്റ് ഗവര്‍ണര്‍ ശ്രീ. അനില്‍ ബാലാജി, കേന്ദ്ര ഗവണ്‍മെന്റിലെയും മഹാരാഷ്ട്ര, ഡല്‍ഹി ഗവണ്‍മെന്റുകളിലെയും ഉന്നത ഉദ്യോഗസ്ഥര്‍ എന്നിവര്‍ യോഗത്തില്‍ സംബന്ധിച്ചു. വ്യാപാരം സുഗമമാക്കലുമായി ബന്ധപ്പെട്ട വിവിധ ഘടകങ്ങളിലുണ്ടായ പുരോഗതിയെക്കുറിച്ച് പ്രധാനമന്ത്രിക്കു മുന്നില്‍ വിവരിക്കപ്പെട്ടു. നിര്‍മാണാനുമതികള്‍, കരാര്‍ നടപ്പാക്കല്‍, വസ്തുവിന്റെ റജിസ്‌ട്രേഷനുകള്‍, വ്യാപാരം ആരംഭിക്കല്‍, വൈദ്യുതിലഭ്യത, വായ്പാ ലഭ്യത, വ്യാപാരത്തിലുണ്ടാകുന്ന വായ്പ തിരിച്ചടവുമായി ബന്ധപ്പെട്ട പ്രശ്‌നങ്ങള്‍ പരിഹരിക്കല്‍ എന്നീ വിഷയങ്ങളാണ് ഇതില്‍ ഉള്‍പ്പെട്ടിരുന്നത്. ലോക ബാങ്കിന്റെ ‘വ്യാപാരം ചെയ്യല്‍’ റാങ്കിങ്ങില്‍ ഇന്ത്യ 142-ാം സ്ഥാനത്തുനിന്നും 77ലേക്ക് ഉയര്‍ന്നത് പ്രത്യേകം ശ്രദ്ധിക്കപ്പെട്ടു. ന്യൂനതകള്‍ ഇല്ലാതാക്കുന്നതിനും വ്യാപാര പരിഷ്‌ക്കരണങ്ങള്‍ നടപ്പാക്കുമ്പോള്‍ ഉണ്ടാകുന്ന തടസങ്ങള്‍ പരിഹരിക്കുന്നതിനും സ്വീകരിക്കുന്ന നടപടികളെക്കുറിച്ച് ഉദ്യോഗസ്ഥര്‍ വിശദീകരിച്ചു. അവസാനഘട്ടമായ നടത്തിപ്പ് മെച്ചപ്പെടുത്തേണ്ടതിന്റെയും നടപടിക്രമങ്ങളിലെ തടസങ്ങള്‍ കുറയ്ക്കുന്നതില്‍ ശ്രദ്ധകേന്ദ്രീകരിക്കേണ്ടതിന്റേയും ആവശ്യകതയ്ക്കാണ് പ്രധാനമന്ത്രി ഊന്നല്‍ നല്‍കിയത്. അത് വ്യാപാരം സുഗമമാക്കല്‍ റാങ്കിങ് മെച്ചപ്പെടുത്തുക മാത്രമല്ല, ചെറുകിട വ്യാപാരികളുടെയും പൊതുജനത്തിന്റെയും ജീവിതം കൂടുതല്‍ സുഗമമാക്കുകയും ചെയ്യും. വളരുന്ന ഊര്‍ജസ്വലമായ ഒരു സമ്പദ്ഘടനയായി ഉയര്‍ന്നുവരുന്ന ഇന്ത്യക്ക് ഇത് അനിവാര്യമാണെന്ന് അദ്ദേഹം പറഞ്ഞു. ഇന്ത്യയുടെ വ്യാപാരം സുഗമമാക്കല്‍ റാങ്കിങ് ഉയരുന്നതില്‍ ആഗോളതലത്തില്‍ ഉണ്ടായിവരുന്ന അതിയായ താല്‍പര്യത്തെക്കുറിച്ചും പ്രധാനമന്ത്രി വിശദീകരിച്ചു.
വന്യജീവി സംരക്ഷണത്തില്‍ വര്‍ദ്ധിച്ച സഹകരണം ഉറപ്പുവരുത്താന്‍ ഇന്ത്യ - അമേരിക്ക ധാരണാപത്രം

വന്യജീവി സംരക്ഷണത്തിനും വന്യജീവി കടത്ത് തടയുന്നതിനും വര്‍ദ്ധിച്ച സഹകരണം ഉറപ്പുവരുത്തുന്നതിന് ഇന്ത്യയും അമേരിക്കയും തമ്മില്‍ ധാരണാ പത്രത്തില്‍ ഒപ്പിടാന്‍ ന്യൂഡല്‍ഹിയില്‍ ഇന്ന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. ഈ രംഗത്ത് അമേരിക്കന്‍ സ്ഥാപനങ്ങള്‍ ആര്‍ജിച്ചിട്ടുള്ള പരിചയവും അനുഭവസമ്പത്തും ഇന്ത്യയ്ക്ക് പ്രയോജനപ്പെടുത്താന്‍ ലക്ഷ്യമിടുന്നതാണ് ധാരണാപത്രം.
സംസ്ഥാനരൂപീകരണ ദിനത്തില്‍ പ്രധാനമന്ത്രി മഹാരാഷ്ട്ര, ഗുജറാത്ത് സംസ്ഥാനങ്ങള്‍ക്ക് ആശംസ നേര്‍ന്നു

സംസ്ഥാനരൂപീകരണ ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി മഹാരാഷ്ട്ര, ഗുജറാത്ത് സംസ്ഥാനങ്ങളിലെ ജനങ്ങള്‍ക്ക് ആശംസ നേര്‍ന്നു. ‘മഹാരാഷ്ട്ര ദിനത്തില്‍ മഹാരാഷ്ട്രയിലെ ജനങ്ങള്‍ക്ക് ആശംസ നേരുകയും പുരോഗതിയിലേക്ക് ഉയരുന്നതിനു സംസ്ഥാനത്തിന് എല്ലാ ആശംസകളും നേരുകയും ചെയ്യുന്നു. ജയ് മഹാരാഷ്ട്ര! ഗുജറാത്ത് സംസ്ഥാനം രൂപീകൃതമായ ദിനത്തില്‍ ഗുജറാത്തിലെ ജനങ്ങള്‍ക്ക് എന്റെ ആശംസകള്‍. സംസ്ഥാനത്തിന്റെ വളര്‍ച്ച തുടരുമെന്നും ഇന്ത്യയുടെ വളര്‍ച്ചയ്ക്കു സംഭാവനകള്‍ നല്‍കാന്‍ സാധിക്കുമെന്നും ഞാന്‍ പ്രതീക്ഷിക്കുന്നു.’ -പ്രധാനമന്ത്രി പറഞ്ഞു.
ഇരട്ടനികുതി ഒഴിവാക്കാനും നികുതി വെട്ടിപ്പ് തടയുന്നതിനുമായി ഇന്ത്യയും തുര്‍ക്ക്‌മെനിസ്ഥാനും തമ്മിലുള്ള ഉടമ്പടി ഭേദഗതിചെയ്യാന്‍ അനുമതി

ഇരട്ടനികുതി ഒഴിവാക്കാനും നികുതി വെട്ടിപ്പ് തടയുന്നതിനുമായി ഇന്ത്യയും തുര്‍ക്ക്‌മെനിസ്ഥാനും തമ്മില്‍ 1997 ല്‍ ഒപ്പുവെച്ച ഉടമ്പടി ഭേദഗതിചെയ്യാനുള്ള തീരുമാനത്തിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ചേര്‍ന്ന മന്ത്രിസഭായോഗം അനുമതി നല്‍കി. ബാങ്കുകളില്‍നിന്നുള്ള വിവരങ്ങളും ആഭ്യന്തരനികുതിസംബന്ധിച്ച വിശദാംശങ്ങളും പരസ്പരം കൈമാറാനുദ്ദേശിച്ചുള്ള ഉടമ്പടിയായിരുന്നു ഇത്. തുര്‍ക്കുമെനിസ്ഥാനില്‍ താമസിക്കുന്ന ഇന്ത്യക്കാരനെക്കുറിച്ചുള്ള വിവരങ്ങള്‍ തുര്‍ക്കുമെനിസ്ഥാനിലെ ഉത്തരവാദപ്പെട്ട കേന്ദ്രങ്ങെളുടെ സമ്മതത്തോടെ ഇന്ത്യയിലെ മറ്റു അന്വേഷണ ഏജന്‍സികള്‍ക്കും തിരിച്ചും കൈമാറും. കൈമാറുന്ന വിവരങ്ങള്‍ ദുരുപയോഗം ചെയ്യപ്പെടുന്നത് തടയാനും ഉടമ്പടിയില്‍ വ്യവസ്ഥ ചെയ്തിട്ടുണ്ട്.
ചണ്ഡീഗഢ് സന്ദര്‍ശനത്തിനിടെ ജനങ്ങള്‍ക്കുണ്ടായ അസൗകര്യത്തില്‍ പ്രധാനമന്ത്രി ഖേദം പ്രകടിപ്പിച്ചു

ചണ്ഡീഗഢ് സന്ദര്‍ശനത്തിനിടെ ജനങ്ങള്‍ക്കുണ്ടായ അസൗകര്യത്തില്‍ പ്രധാനമന്ത്രി ശ്രീ. നരേന്ദ്ര മോദി ഖേദം പ്രകടിപ്പിച്ചു. ‘എന്റെ ചണ്ഡീഗഡ് സന്ദര്‍ശനംമൂലം പൗരന്മാര്‍ക്കുണ്ടായ അസൗകര്യങ്ങള്‍ പ്രത്യേകിച്ചും വിദ്യാലയങ്ങള്‍ അടച്ചതെല്ലാം പൂര്‍ണമായി ഒഴിവാക്കാവുന്നവയായിരുന്നു. ചണ്ഡിഗഢ് ജനതയ്ക്കുണ്ടായ അസൗകര്യങ്ങള്‍ ഉത്തരവാദിത്വത്തോടെ പരിഹരിക്കുകയും, അന്വേഷണം നടത്തുകയും ചെയ്യും.’- പ്രധാനമന്ത്രി പറഞ്ഞു.
ടോക്കിയോ 2020 ലെI നമ്മുടെ പുരുഷ ഹോക്കി ടീം അവരുടെ ഏറ്റവും മികച്ചത് നൽകി, അതാണ് പ്രധാനം : പ്രധാനമന്ത്രി

ടോക്കിയോ 2020 ലെ നമ്മുടെ പുരുഷ ഹോക്കി ടീം അവരുടെ ഏറ്റവും മികച്ചത് നൽകിയെന്നും അതാണ് പ്രധാനമെന്നും പ്രധാനമന്ത്രി ശ്രീ നരേന്ദ്ര മോദി പറഞ്ഞു. അടുത്ത മത്സരത്തിനും അവരുടെ ഭാവി പരിശ്രമങ്ങൾക്കും ടീമിന് എല്ലാ നന്മകളും അദ്ദേഹം ആശംസിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "ജയവും തോൽവിയും ജീവിതത്തിന്റെ ഭാഗമാണ്. #ടോക്കിയോ 2020 -ലെ നമ്മുടെ പുരുഷ ഹോക്കി ടീം അവരുടെ മികച്ചത് നൽകി, അതാണ് പ്രധാനം. അടുത്ത മത്സരത്തിനും അവരുടെ ഭാവി ശ്രമങ്ങൾക്കും ടീമിന് ആശംസകൾ നേരുന്നു. നമ്മുടെ കളിക്കാരെക്കുറിച്ച് ഇന്ത്യ അഭിമാനിക്കുന്നു."
പി.ഗോപിനാഥൻ നായരുടെ നിര്യാണത്തിൽ പ്രധാനമന്ത്രിയുടെ അനുശോചനം

പ്രശസ്ത ഗാന്ധിയനും സ്വാതന്ത്ര്യ സമര സേനാനിയുമായ ശ്രീ പി. ഗോപിനാഥൻ നായരുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. പ്രധാനമന്ത്രി ട്വീറ്റ് ചെയ്തു: "ശ്രീ. പി. ഗോപിനാഥൻ നായർ ഇന്ത്യയുടെ സ്വാതന്ത്ര്യസമരത്തിന് നൽകിയ സംഭാവനകളും ഗാന്ധിയൻ തത്വങ്ങളോടുള്ള അദ്ദേഹത്തിന്റെ അചഞ്ചലമായ പ്രതിബദ്ധതയും എന്നും ഓര്‍മ്മിക്കപ്പെടും. അദ്ദേഹത്തിന്റെ വിയോഗത്തിൽ വ്യസനിക്കുന്നു. എന്റെ ചിന്തകൾ അദ്ദേഹത്തിന്റെ കുടുംബത്തോടും ആരാധകരോടുമൊപ്പമാണ്. ഓം ശാന്തി."
പ്രധാനമന്ത്രി ഫസല്‍ ബീമ യോജന പ്രവര്ത്തനന മാര്ഗാരേഖ പ്രധാനമന്ത്രി പുറത്തിറക്കി; സെഹോറില്‍ കര്ഷയകരുടെ കൂറ്റന്‍ റാലിയെ പ്രധാനമന്ത്രി അഭിസംബോധന ചെയ്തു

നാഷണല്‍ അഗ്രിക്കള്ച്ചകര്‍ മാര്ക്കപറ്റിനായുള്ള ഡിജിറ്റല്‍ പ്ലാറ്റ്‌ഫോം ബാബാ സാഹേബ് അംബേദ്കര്‍ ജയന്തിദിനമായ ഏപ്രില്‍ നാലിനു പുറത്തിറക്കും. പ്രധാനമന്ത്രി ഫസല്‍ ബീമ യോജനയുടെ പ്രവര്ത്തറന മാര്ഗതരേഖ മധ്യപ്രദേശിലെ സെഹോറില്‍ നടന്ന കര്ഷഏകരുടെ കൂറ്റന്‍ റാലിയില്‍ പ്രധാനമന്ത്രി ശ്രീ. നരേന്ദ്ര മോദി പുറത്തിറക്കി. ഈ സമഗ്ര വിള ഇന്ഷുരറന്സ്ന പദ്ധതിയുടെ നേട്ടങ്ങള്‍ വിശദീകരിച്ച അദ്ദേഹം ബുദ്ധിമുട്ടു നേരിടുന്ന അവസരങ്ങളില്‍ ഈ ഇന്ഷുിറന്സ്ഷ കൈത്താങ്ങാകുമെന്നു വ്യക്തമാക്കി. മുന്കാങലത്തുണ്ടായിരുന്ന വിള ഇന്ഷുrറന്സ്ഷ പദ്ധതികള്ക്കുത സംഭവിച്ച വീഴ്ചകള്‍ പരിഹരിച്ചാണ് ഈ പദ്ധതി തയ്യാറാക്കിയതെന്നും വിള ഇന്ഷുാറന്സ്ധ സംബന്ധിച്ചു കര്ഷരകരില്‍ വിശ്വാസം സൃഷ്ടിക്കാന്‍ സാധിച്ചിട്ടുണ്ടെന്നും പ്രധാനമന്ത്രി പറഞ്ഞു. തുക ലഭ്യമാകുന്നതിലെ താമസം ഒഴിവാക്കുന്നതിനു സാങ്കേതിക വിദ്യ ഉപയോഗപ്പെടുത്തുമെന്നു ശ്രീ. നരേന്ദ്ര മോദി പറഞ്ഞു. പദ്ധതിയില്നി്ന്നു നേട്ടമുണ്ടാക്കാന്‍ കര്ഷമകര്‍ തയ്യാറാകണമെന്നു പ്രധാനമന്ത്രി അഭ്യര്ഥി‍ച്ചു. കര്ഷാകക്ഷേമത്തിനായി കേന്ദ്രസര്ക്കാാര്‍ നടപ്പാക്കിയ പല പദ്ധതികളും പ്രധാനമന്ത്രി വിശദീകരിച്ചു. കരിമ്പുകര്ഷരകര്ക്കു വിതരണം ചെയ്യാന്‍ ബാക്കിയുണ്ടായിരുന്ന ആയിരക്കണക്കിനു കോടി രൂപയുടെ കുടിശ്ശിക കൊടുത്തുതീര്ക്കാ ന്‍ കൈക്കൊണ്ട നടപടികളെക്കുറിച്ചും പ്രധാനമന്ത്രി പരാമര്ശിതച്ചു. ഡിജിറ്റല്‍ ഇന്ത്യ പദ്ധതിയില്‍ ഏറ്റവും പ്രാധാന്യം കല്പിിക്കുന്നതു കര്ഷറകക്ഷേമത്തിനാണെന്ന് അദ്ദേഹം വ്യക്തമാക്കി. ബാബാ സാഹേബ് അംബേദ്കറുടെ ജന്മദിനമായ ഏപ്രില്‍ 14ന് നാഷണല്‍ അഗ്രിക്കള്ച്ചാര്‍ മാര്ക്കദറ്റ് എന്ന ഡിജിറ്റല്‍ പ്ലാറ്റ്‌ഫോം പുറത്തിറക്കുമെന്നു പ്രധാനമന്ത്രി പറഞ്ഞു. തങ്ങളുടെ ഉല്പപന്നങ്ങള്ക്കു മെച്ചപ്പെട്ട വില ലഭിക്കാന്‍ കര്ഷഫകര്ക്ക് ഇതു സഹായകമാകുമെന്നു ശ്രീ. നരേന്ദ്ര മോദി ചൂണ്ടിക്കാട്ടി. സോയില്‍ ഹെല്ത്ത് കാര്ഡ്ക പദ്ധതി, പ്രധാനമന്ത്രിയുടെ കൃഷി സിഞ്ചായ് യോജന, ജൈവകൃഷി, യൂറിയ സുലഭമാക്കല്‍ തുടങ്ങി കാര്ഷിമക മേഖലയില്‍ നടപ്പാക്കിയ പ്രമുഖ പദ്ധതികളെക്കുറിച്ചും അദ്ദേഹം പരാമര്ശികച്ചു. കാര്ഷികക രംഗത്തെ മെച്ചമാര്‍ന്ന പ്രകടനത്തിനു മധ്യപ്രദേശ് മുഖ്യമന്ത്രി ശ്രീ. ശിവരാജ് സിങ് ചൗഹാനെയും സംസ്ഥാനത്തെ കര്ഷപകരെയും ശ്രീ. നരേന്ദ്ര മോദി പ്രശംസിച്ചു. തെരഞ്ഞെടുക്കപ്പെട്ട ഗുണഭോക്താക്കള്ക്കുസ സോയില്‍ ഹെല്ത്ത് കാര്ഡുെകളും ഭൂരേഖകളും പ്രധാനമന്ത്രി വിതരണം ചെയ്തു.
ഓഖി ചുഴലിക്കാറ്റില്‍ ദുരിതം നേരിട്ടവരുമായി പ്രധാനമന്ത്രി സംവദിച്ചു; കേരളത്തിലെയും ലക്ഷദ്വീപിലെയും തമിഴ്‌നാട്ടിലെയും ദുരിതാശ്വാസപ്രവര്‍ത്തനങ്ങള്‍ അദ്ദേഹം വിലയിരുത്തി

ചുഴലിക്കാറ്റ് നാശം വിതച്ച സംസ്ഥാനങ്ങള്‍ക്കു പ്രധാനമന്ത്രി സഹായ പാക്കേജ് പ്രഖ്യാപിച്ചു കേരളത്തിലും ലക്ഷദ്വീപിലും തമിഴ്‌നാട്ടിലും ഓഖി ചുഴലിക്കാറ്റ് നാശംവിതച്ച പ്രദേശങ്ങള്‍ സന്ദര്‍ശിച്ച പ്രധാനമന്ത്രി ശ്രീ. നരേന്ദ്ര മോദി, ദുരിതബാധിത പ്രദേശങ്ങളിലെ മത്സ്യത്തൊഴിലാളികളും കര്‍ഷകരും ഉള്‍പ്പെടെയുള്ളവരുമായി ആശയവിനിമയം നടത്തി. കവരത്തിയിലും കന്യാകുമാരിയിലുംവെച്ചാണു പ്രധാനമന്ത്രി ജനങ്ങളെ കണ്ടത്. ചുഴലിക്കാറ്റു നിമിത്തം നാശനഷ്ടങ്ങളുണ്ടായ കേരളത്തിലെ പൂന്തുറ ഗ്രാമവും അദ്ദേഹം സന്ദര്‍ശിച്ചു. തങ്ങള്‍ അനുഭവിച്ച ബുദ്ധിമുട്ടുകള്‍ ജനങ്ങള്‍ പ്രധാനമന്ത്രിയോടു വിശദീകരിച്ചു. എല്ലാ സഹായവും ലഭ്യമാക്കുമെന്നും കേന്ദ്ര ഗവണ്‍മെന്റ് ഒപ്പം നില്‍ക്കുമെന്നും അവര്‍ക്കു പ്രധാനമന്ത്രി ഉറപ്പു നല്‍കി. നിലവിലുള്ള സ്ഥിതിവിശേഷം വിലയിരുത്തുന്നതിനായി പ്രധാനമന്ത്രിയുടെ നേതൃത്വത്തില്‍ കവരത്തിയിലും കന്യാകുമാരിയിലും തിരുവനന്തപുരത്തും യോഗങ്ങള്‍ ചേര്‍ന്നു. ഗവര്‍ണര്‍മാര്‍, കേരളത്തിലെയും തമിഴ്‌നാട്ടിലെയും മുഖ്യമന്ത്രിമാര്‍, തമിഴ്‌നാട് ഉപമുഖ്യമന്ത്രി, ലോക്‌സഭാ ഡെപ്യൂട്ടി സ്പീക്കര്‍, ലക്ഷദ്വീപ് അഡ്മിനിസ്‌ട്രേറ്റര്‍ എന്നിവരും മുതിര്‍ന്ന ഉദ്യോഗസ്ഥരും സംബന്ധിച്ചു. ആശ്വാസ പദ്ധതികള്‍ ഉള്‍പ്പെട്ട, താഴെ പറയുന്ന ഘടകങ്ങളോടുകൂടിയ സഹായ പാക്കേജ് കേന്ദ്ര ഗവണ്‍മെന്റ് അനുവദിക്കുമെന്നു പ്രധാനമന്ത്രി അറിയിച്ചു. കേരളത്തിനും തമിഴ്‌നാടിനും ലക്ഷദ്വീപിനുമായി 325 കോടി രൂപയുടെ സാമ്പത്തിക സഹായം അനുവദിക്കും. ധനസഹായമായി കഴിഞ്ഞ മാസം കേരളത്തിന് അനുവദിച്ച 76 കോടി രൂപയ്ക്കും തമിഴ്‌നാടിന് അനുവദിച്ച 280 കോടി രൂപയ്ക്കും പുറമെയാണു പ്രധാനമന്ത്രി പുതിയ സാമ്പത്തിക സഹായം പ്രഖ്യാപിച്ചിരിക്കുന്നത്. കാറ്റില്‍ പൂര്‍ണമായും തകര്‍ന്ന 1400 വീടുകള്‍ പ്രധാനമന്ത്രി ആവാസ് യോജനയില്‍പ്പെടുത്തി, മുന്‍ഗണന നല്‍കിക്കൊണ്ട് നിര്‍മിക്കുന്നതിന് ഇന്ത്യാ ഗവണ്‍മെന്റ് പിന്തുണ നല്‍കും. ഈ പദ്ധതി പ്രകാരം ഓരോ വീടിനും ഒന്നര ലക്ഷം രൂപ വരെ ഗുണഭോക്താവിനു ലഭിക്കും. ഓഖി ചുഴലിക്കാറ്റുമായി ബന്ധപ്പെട്ട് ഉയര്‍ന്ന ക്ലെയിമുകള്‍ വേഗത്തില്‍ വിതരണം ചെയ്യാന്‍ ഇന്‍ഷുറന്‍സ് കമ്പനികളോടു നിര്‍ദേശിച്ചു. മരണപ്പെട്ടവരുടെ ബന്ധുക്കള്‍ക്ക് രണ്ടു ലക്ഷം രൂപ വീതവും ഗുരുതരമായി പരുക്കേറ്റവര്‍ക്ക് അമ്പതിനായിരം രൂപ വീതവും പ്രധാനമന്ത്രിയുടെ ദേശീയ ദുരന്ത നിവാരണ ഫണ്ടില്‍നിന്ന് അനുവദിച്ചു. നേരത്തേ നടന്ന അവലോകന യോഗത്തില്‍ 125 വര്‍ഷങ്ങള്‍ക്കിടെ ഉണ്ടായതില്‍ വച്ച് ഏറ്റവും വലിയ മൂന്നാമത്തെ ചുഴലിക്കാറ്റാണ് ഓഖിയെന്നു പ്രധാനമന്ത്രി വെളിപ്പെടുത്തിയിരുന്നു. 2017 നവംബര്‍ 30നാണു ചുഴലിക്കാറ്റു വീശിയടിച്ചത്. അന്നു തന്നെ രക്ഷാപ്രവര്‍ത്തനങ്ങള്‍ ആരംഭിച്ചു. ഇതുവരെ 197 കപ്പല്‍ദിനങ്ങളുടെ തെരച്ചില്‍ നടത്തി. തിരച്ചിലും രക്ഷ്യാപ്രവര്‍ത്തനത്തിനുമായി ഇന്ത്യന്‍ കോസ്റ്റ് ഗാര്‍ഡ് 186 ഫ്‌ളയിങ് അവറുകള്‍ പ്രവര്‍ത്തിച്ചു. ഇതിനു പുറമെ, ഇന്ത്യന്‍ നാവികസേന 156 കപ്പല്‍ ദിനങ്ങളിലും 399 ഫ്‌ളയിങ് അവറുകളിലും തെരച്ചില്‍ നടത്തിയിട്ടുണ്ട്. പത്തു കപ്പലുകളും ഏഴു വിമാനങ്ങളും ഇതിനായി ഉപയോഗപ്പെടുത്തി. രക്ഷാപ്രവര്‍ത്തനങ്ങള്‍ക്കായി 183 മത്സ്യബന്ധനത്തൊഴിലാളികളെയും ഉദ്യോഗസ്ഥരെയും ബോട്ടുകളില്‍ കൊണ്ടുപോയി. ഇതുവരെയായി 845 മത്സ്യത്തൊഴിലാളികളെ രക്ഷപ്പെടുത്തുകയോ സഹായിക്കുകയോ ചെയ്തു. തീരത്തുനിന്ന് 700 നോട്ടിക്കല്‍ മൈലിനും അകലെവരെ നിരീക്ഷണം നടത്തിയതായി പ്രധാനമന്ത്രിക്കു മുന്നില്‍ വിശദീകരിക്കപ്പെട്ടു.
ഇന്ത്യയും നെതര്‍ലന്‍ഡ്‌സും തമ്മില്‍ ബഹിരാകാശ സാങ്കേതികവിദ്യാ സഹകരണത്തിന് അനുമതി

പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം ഇന്ത്യയും നെതര്‍ലന്‍ഡ്‌സും തമ്മിലുള്ള ബഹിരാകാശ സാങ്കേതിവിദ്യാ സഹകരണം സംബന്ധിച്ച ധാരണാപത്രം വിലയിരുത്തി. സമാധാനാവശ്യങ്ങള്‍ക്ക് ബഹിരാകാശത്തെ ഉപയോഗിക്കുന്നതിനുള്ള പര്യവേഷണത്തിലാണ് സഹകരണം. 2017 മേയ് 11നും 22നും യഥാക്രമം ബാംഗ്ലൂരിലും ഹേഗിലും വച്ചാണ് ധാരണാപത്രം ഒപ്പിട്ടത്. ബഹിരാകാശ ശാസ്ത്രം, സാങ്കേതികവിദ്യ, ഭൂമിയുടെ വിദൂര സംവേദനമുള്‍പ്പെടെയുള്ളവയിലെ പ്രയോഗം, ഉപഗ്രഹ ആശയവിനിമയം, ഉപഗ്രഹാടിസ്ഥാനത്തിലുള്ള ഗതിനിയന്ത്രണം, ബഹിരാകാശ ശാസ്ത്രം, ഗ്രഹപര്യവേഷണം എന്നിവയ്‌ക്കൊക്കെ ഈ ധാരണാപത്രം സഹായകമാകും. ബഹിരാകാശ പേടകത്തിന്റെയും ബഹിരാകാശ വ്യവസ്ഥ, ഭൂമിയിലെ വ്യവസ്ഥ, ബഹിരാകാശ സാങ്കേതികവിദ്യ എന്നിവയിലൊക്കെ ഇത് ഉപയോഗിക്കാം. ഇതൊക്കെയാണ് ഈ ധാരണാപത്രം കൊണ്ടുള്ള ഗുണഫലങ്ങള്‍. ധാരണാപത്രത്തിന്റെ അടിസ്ഥാനത്തില്‍ ബഹിരാകാശ വകുപ്പ്/ ഇന്ത്യന്‍ ബഹിരാകാശ ഗവേഷണ സംഘടന (ഡി.ഒ.എസ്./ഐ.എസ്.ആര്‍.ഒ) എന്നിവിടങ്ങളില്‍ നിന്നും നെതര്‍ലന്‍ഡ്‌സിലെ സ്‌പെയ്‌സ് ഓഫീസില്‍(എന്‍.എസ്.ഒ) നിന്നും അംഗങ്ങളെ ഉള്‍പ്പെടുത്തി ഒരു കര്‍മ്മസമിതി രൂപീകരിക്കും. ഈ സമിതിയായിരിക്കും ധാരണാപത്രത്തിന്റെ നടത്തിപ്പും സമയഘടനയുള്‍പ്പെടെയുള്ള കര്‍മ്മപദ്ധതിയ്ക്കും രൂപം നല്‍കുക. ഇത് ഭൂമിയുടെ വിദൂര സംവേദമേഖല, ഉപഗ്രഹ ആശയവിനിമയം, ഉപഗ്രഹ ഗതിനിയന്ത്രണം, ബഹിരാകാശ ശാസ്ത്രം, ബഹിരാകാശ പര്യവേഷണം എന്നീ മേഖലകളിലെ പുതിയ ഗവേഷണ പ്രവര്‍ത്തനങ്ങള്‍ക്കും അതിന്റെ പ്രയോഗത്തിനുമുള്ള സാദ്ധ്യതകള്‍ക്ക് കൂടുതല്‍ പ്രേരണ നല്‍കും. മനുഷ്യ നന്മയ്ക്കായി ബഹിരാകാശ സാങ്കേതികവിദ്യകളുടേയും പ്രയോഗത്തിന്റെയും മേഖലയില്‍ സംയുക്ത കര്‍മ്മപദ്ധതി വികസിപ്പിക്കുന്നതിന് ഈ ധാരണാപത്രം സഹായകരമാകും. അതിലൂടെ രാജ്യത്തെ എല്ലാ വിഭാഗങ്ങള്‍ക്കും പ്രദേശങ്ങളള്‍ക്കും ഇതിലൂടെ ഗുണം ലഭിക്കും.
ഇന്ത്യന്‍ കാര്‍ഷിക ഗവേഷണ കേന്ദ്രത്തിലെ കൃഷി ഉന്നതി മേളയില്‍ പ്രധാനമന്ത്രി കര്‍ഷകരെ അഭിസംബോധന ചെയ്യും

ന്യൂഡല്‍ഹിയിലെ പുസയില്‍ ഇന്ത്യന്‍ കാര്‍ഷിക ഗവേഷണ കേന്ദ്രത്തിലെ (ഐ.എ.ആര്‍.ഐ) വാര്‍ഷിക കൃഷി ഉന്നതി മേളയെ നാളെ (17 മാര്‍ച്ച് 2018) പ്രധാനമന്ത്രി ശ്രീ. നരേന്ദ്ര മോദി അഭിസംബോധന ചെയ്യും. കര്‍ഷകരെ അഭിസംബോധനചെയ്യുന്ന പ്രധാനമന്ത്രി ജൈവ കൃഷിയെക്കുറിച്ചുള്ള പോര്‍ട്ടല്‍ പ്രകാശനം ചെയ്യുകയും 25 കൃഷി വിജ്ഞാന്‍ കേന്ദ്രങ്ങള്‍ക്ക് തറക്കല്ലിടുകയും ചെയ്യും. കൃഷി കര്‍മാണ്‍, ദീന്‍ദയാല്‍ ഉപാധ്യായ കൃഷി വിജ്ഞാന്‍ പ്രോത്സാഹന്‍ പുരസ്‌കാരങ്ങളും പ്രധാനമന്ത്രി തദവസരത്തില്‍ വിതരണം ചെയ്യും. 2020 ഓടെ കര്‍ഷകരുടെ വരുമാനം ഇരട്ടിയാക്കുക എന്നതാണ് മേളയുടെ വിഷയം. കാര്‍ഷിക, അനുബന്ധ മേഖലകളിലെ നൂതന സാങ്കേതിക വികസനങ്ങളെക്കുറിച്ച് കര്‍ഷകര്‍ക്ക് ബോധവത്കരണം നല്‍കാനാണ് കൃഷി ഉന്നതി മേള സംഘടിപ്പിക്കുന്നത്. കര്‍ഷകരുടെ വരുമാനം വര്‍ദ്ധിപ്പിക്കല്‍, സൂക്ഷ്മ ജലസേചനത്തെക്കുറിച്ചുള്ള ഡെമോണ്‍സ്‌ട്രേഷനുകള്‍, മലിനജല ഉപയോഗം, മൃഗ സംരക്ഷണം, ഫിഷറീസ് എന്നിവയെക്കുറിച്ച് പ്രതിപാദിപ്പിക്കുന്ന പവലിയനുകള്‍ മേളയില്‍ ഒരുക്കിയിട്ടുണ്ട്. വിത്തുകള്‍, വളം, കീടനാശിനികള്‍ എന്നിവയുടെ പവലിയനുകളും മേളയില്‍ ഒരുക്കിയിട്ടുണ്ട്.
സിംഗപ്പൂര്‍ പൊതു തിരഞ്ഞെടുപ്പില്‍ വിജയിച്ച സിംഗപ്പൂര്‍ പ്രധാന മന്ത്രി ലീ സീന്‍ ലൂംഗിനെയും പീപ്പിള്‍സ് ആക്ഷന്‍ പാര്‍ട്ടിയെയും(പിഎപി) പ്രധാന മന്ത്രി അഭിനന്ദിച്ചു

സിംഗപ്പൂര്‍ പൊതു തിരഞ്ഞെടുപ്പിലെ വിജയത്തിന് സിംഗപ്പൂര്‍ പ്രധാന മന്ത്രി ലീ സീന്‍ ലൂംഗിനെയും അദ്ദേഹത്തിന്റെ പീപ്പിള്‍സ് ആക്ഷന്‍ പാര്‍ട്ടിയെയും(പിഎപി) പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ” തിരഞ്ഞെടുപ്പ് വിജയത്തിന് ലീ സീന്‍ ലൂംഗിനും പീപ്പിള്‍സ് ആക്ഷന്‍ പാര്‍ട്ടിക്കും അഭിനന്ദനങ്ങള്‍. ഇന്ത്യ-സിംഗപ്പൂര്‍ ബന്ധങ്ങള്‍ കൂടുതല്‍ ആഴത്തിലാക്കുന്നതിന് പ്രധാന മന്ത്രി ലീയുമൊത്ത് പ്രവര്‍ത്തിക്കാന്‍ ഉറ്റ് നോക്കുകയാണ്” – പ്രധാന മന്ത്രി പറഞ്ഞു.
പ്രധാനമന്ത്രി ശ്രീനഗറില്‍; കിഷന്‍ഗംഗ ജലവൈദ്യുത സ്റ്റേഷന്‍ രാഷ്ട്രത്തിനു സമര്‍പ്പിച്ചു

ശ്രീനഗറില്‍ നടന്ന ചടങ്ങില്‍ കിഷന്‍ഗംഗ ജലവൈദ്യുത സ്റ്റേഷന്‍ പ്രധാനമന്ത്രി ശ്രീ. നരേന്ദ്ര മോദി രാഷ്ട്രത്തിനു സമര്‍പ്പിച്ചു. ശ്രീനഗര്‍ റിങ് റോഡിന്റെ ശിലാസ്ഥാപനവും അദ്ദേഹം നിര്‍വഹിച്ചു. ചടങ്ങിനെത്തിയവരെ അഭിസംബോധന ചെയ്യവേ കഴിഞ്ഞ നാലു വര്‍ഷത്തിനിടെ താന്‍ നടത്തിയ ജമ്മു കശ്മീര്‍ സന്ദര്‍ശനങ്ങള്‍ പ്രധാനമന്ത്രി അനുസ്മരിച്ചു. പ്രവാചകന്‍ മുഹമ്മദ് പകര്‍ന്നുനല്‍കിയ പാഠങ്ങളും സന്ദേശവും അനുസ്മരിക്കുന്നതിനുള്ള അവസരമാണ് റമസാന്‍ മാസമെന്ന് അദ്ദേഹം ഓര്‍മിപ്പിച്ചു. 330 മെഗാവാട്ട് ശേഷിയുള്ള കിഷന്‍ഗംഗ ജലവൈദ്യുത പദ്ധതി സംസ്ഥാനത്തെ വൈദ്യുതിയുടെ ആവശ്യകത നിറവേറ്റുന്നതിനു വളരെയധികം സഹായകമാകുമെന്നു പ്രധാനമന്ത്രി വ്യക്തമാക്കി. സംസ്ഥാനത്തിന്റെ മൂന്നു മേഖലകളായ കശ്മീര്‍, ജമ്മു, ലഡാക്ക് എന്നിവിടങ്ങളില്‍ വികസനം സന്തുലിതമായിരിക്കേണ്ടതിന്റെ ആവശ്യകത അദ്ദേഹം ഊന്നിപ്പറഞ്ഞു.
അഫ്ഗാനിസ്ഥാന്‍ ചീഫ് എക്‌സിക്യൂട്ടീവ് ഡോ. അബ്ദുള്ള അബ്ദുള്ളയെ പ്രധാനമന്ത്രി കണ്ടു

രണ്ടു ദിവസത്തെ ഇന്ത്യാ സന്ദര്‍ശനത്തിനെത്തിയ അഫ്ഗാനിസ്ഥാന്‍ ചീഫ് എക്‌സിക്യൂട്ടീവ് ഡോ. അബ്ദുള്ള അബ്ദുള്ളയും പ്രധാനമന്ത്രി ശ്രീ. നരേന്ദ്ര മോദിയും കൂടിക്കാഴ്ച നടത്തി. ഡോ.അബ്ദുള്ളയ്ക്കു പ്രധാനമന്ത്രി ഊഷ്മള സ്വാഗതം നേര്‍ന്നു. ഇന്ത്യയും അഫ്ഗാനിസ്ഥാനും തമ്മിലുള്ള ബഹുമുഖമായ തന്ത്രപരമായ പങ്കാളിത്തത്തിന്റെ കരുത്തും അടുപ്പവും ഇരു നേതാക്കളും ചൂണ്ടിക്കാട്ടി. അടുത്തിടെ ന്യൂഡെല്‍ഹിയില്‍ നടന്ന തന്ത്രപരമായ പങ്കാളിത്തത്തിനുള്ള ഉഭയകക്ഷി കൗണ്‍സില്‍ യോഗത്തിനിടെ പുതിയ വികസന പങ്കാളിത്തം സംബന്ധിച്ച പ്രഖ്യാപനം ഉള്‍പ്പെടെ വര്‍ധിച്ചുവരുന്ന സഹകരണത്തെ ഇരു നേതാക്കളും സ്വാഗതം ചെയ്തു. ഉഭയകക്ഷി സാമ്പത്തിക, വികസന സഹകരണം ശക്തിപ്പെടുത്തുന്നതിനെക്കുറിച്ചും ഈ രംഗങ്ങളിലുള്ള വളരെയേറെ സാധ്യതകളെക്കുറിച്ചും ചര്‍ച്ച ചെയ്യപ്പെട്ടു. അടിസ്ഥാന സൗകര്യ വികസനത്തിനും ശേഷിവര്‍ധനയ്ക്കും അഫ്ഗാനിസ്ഥാന് ഇന്ത്യ തുടര്‍ച്ചയായി പിന്തുണ നല്‍കിവരുന്നതിനെ ഡോ. അബ്ദുള്ള പ്രശംസിച്ചു. ശാന്തവും ഐക്യമാര്‍ന്നതും പുരോഗതി നിറഞ്ഞതും എല്ലാവരെയും ഉള്‍ക്കൊള്ളുന്നതും ജനാധിപത്യപൂര്‍ണവുമായ രാഷ്ട്രം കെട്ടിപ്പടുക്കാനുള്ള അഫ്ഗാനിസ്ഥാന്റെ ശ്രമങ്ങള്‍ക്ക് പൂര്‍ണ പിന്തുണ നല്‍കാനുള്ള ഇന്ത്യയുടെ പ്രതിജ്ഞാബദ്ധത പ്രധാനമന്ത്രി ആവര്‍ത്തിച്ചു. അഫ്ഗാനിസ്ഥാനിലും മേഖലയിലുമുള്ള സുരക്ഷാ സാഹചര്യങ്ങള്‍ സംബന്ധിച്ച വീക്ഷണങ്ങള്‍ പങ്കുവെച്ച നേതാക്കള്‍, ഇക്കാര്യത്തില്‍ ശ്രദ്ധാപൂര്‍വമുള്ള ഏകോപനവും സഹകരണവും തുടരാന്‍ പരസ്പരം സമ്മതിക്കുകയും ചെയ്തു. പൊലീസ് പരിശീലനത്തിലും വികസനത്തിലും സാങ്കേതിക സഹകരണത്തിനായുള്ള ധാരണാപത്രം കൂടിക്കാഴ്ചയുടെ അവസാനം ഇരു നേതാക്കളുടെയും സാന്നിധ്യത്തില്‍ കൈമാറപ്പെട്ടു. ഡോ. അബ്ദുല്ല തനിക്കു സമ്മാനിച്ച, അഫ്ഗാന്‍ കലാകാരന്‍ തീര്‍ത്ത ഛായാചിത്രം മികച്ചതെന്നു പ്രധാനമന്ത്രി അഭിനന്ദിച്ചു.
ഇന്ത്യയിലെയും ജപ്പാനിലെയും വ്യവസായപ്രമുഖരുടെ യോഗത്തെ പ്രധാനമന്ത്രി അഭിസംബോധന ചെയ്തു.

പ്രധാനമന്ത്രി ശ്രീ നരേന്ദ്രമോദിയും ജപ്പാന്‍ പ്രധാനമന്ത്രി ശ്രീ. ഷിന്‍സോ ആബേയും ന്യൂഡല്‍ഹിയില്‍ ഇന്ത്യ-ജപ്പാന്‍ ബിസിനസ് ലീഡേഴ്‌സ് ഫോറത്തെ അഭിസംബോധന ചെയ്തു. അതിവേഗ തീവണ്ടികളുടെ കാര്യത്തില്‍ മാത്രമല്ല, ‘അതിവേഗ വളര്‍ച്ച’യുടെ കാര്യത്തിലും ഇന്ത്യയും ജപ്പാനും ഒരുമിച്ച് മുന്നോട്ടുപോകണമെന്നാണ് താന്‍ ആഗ്രഹിക്കുന്നതെന്നു പ്രധാനമന്ത്രി ശ്രീ. നരേന്ദ്രമോദി ഫോറത്തില്‍ വ്യക്തമാക്കി. താന്‍ കഴിഞ്ഞ വര്‍ഷം നടത്തിയ ജപ്പാന്‍ സന്ദര്‍ശനവും ആ സമയത്ത് 35 ശതകോടി ഡോളറിന്റെ നിക്ഷേപം നടത്തുമെന്നു ജപ്പാന്‍ നല്‍കിയ ഉറപ്പും പ്രധാനമന്ത്രി അനുസ്മരിച്ചു. ഇത്ര വലിയ തുക പലര്‍ക്കും അന്നു വിശ്വസിക്കാനായില്ല. പക്ഷെ ഇന്ന് ഒരു ചെറിയ സമയപരിധിക്കുളളില്‍ ‘സങ്കല്‍പിക്കാനാവാത്ത പുരോഗതി’ കൈവരിക്കാന്‍ കഴിയുകയും നിക്ഷേപത്തിന്റെ വ്യാപ്തി പ്രകടമായിത്തുടങ്ങുകയും ചെയ്തതായി അദ്ദേഹം പറഞ്ഞു. ഇന്ത്യയില്‍ മാത്രമല്ല, ജപ്പാനിലും ‘മേക്ക് ഇന്‍ ഇന്ത്യ’ ഒരു ദൗത്യമായി തുടരുകയാണെന്നു പ്രധാനമന്ത്രി ശ്രീ നരേന്ദ്രമോദി പറഞ്ഞു. ‘ജപ്പാന്‍ പ്‌ളസ് ‘പരിപാടികള്‍ക്ക് കഴിഞ്ഞ വര്‍ഷം തുടക്കമിട്ടത് ഒരു പരീക്ഷണനയമെന്ന നിലയ്ക്കാണെന്നും അതു നന്നായി പുരോഗമിക്കുന്നുണ്ടെന്നും അദ്ദേഹം പറഞ്ഞു ഇന്ത്യയിലും ജപ്പാനിലും സമീപകാലത്തുണ്ടായ സാമ്പത്തിക സൂചകങ്ങളെക്കുറിച്ചു പരാമര്‍ശിച്ച പ്രധാനമന്ത്രി, ആഗോള സാമ്പത്തികമാന്ദ്യത്തിന്റെ നിഴലിലും സൂചികകള്‍ മെച്ചപ്പെട്ട നിലയിലാണെന്നത് അങ്ങേയറ്റം പ്രോത്സാഹജനകമാണെന്നു ചൂണ്ടിക്കാട്ടി. ഇന്ത്യ സാധ്യതകളുളള സ്ഥലമാണെന്നു വ്യക്തമാണെന്നു പ്രധാനമന്ത്രി പറഞ്ഞു. ഇന്ത്യയിലുണ്ടായ നിര്‍ണ്ണായക സാമ്പത്തിക ദിശാമാറ്റങ്ങളില്‍ ജപ്പാന്‍ എന്നും ഭാഗഭാക്കായിരുന്നുവെന്ന് അനുസ്മരിക്കുകയും മാരുതി കാറും സമര്‍പ്പിത ചരക്ക് ഇടനാഴിയും ഇതിന് ഉദാഹരണങ്ങളായി എടുത്തുകാട്ടുകയും ചെയ്തു.
പ്രധാനമന്ത്രി നഗര അടിസ്ഥാന സൗകര്യ വികസന പദ്ധതികള്‍ക്കു തറക്കല്ലിട്ടു; ക്ഷേമപദ്ധതികളുടെ ഗുണഭോക്താക്കള്‍ അനുഭവങ്ങള്‍ പങ്കുവെക്കുന്നതിനു സാക്ഷ്യം വഹിച്ചു; ജയ്പ്പൂരില്‍ പൊതുയോഗത്തെ അഭിസംബോധന ചെയ്തു

പ്രധാനമന്ത്രി ശ്രീ. നരേന്ദ്ര മോദി ജയ്പ്പൂരില്‍ പൊതുയോഗത്തില്‍ പ്രസംഗിച്ചു. രാജസ്ഥാനിലെ 13 നഗര അടിസ്ഥാനസൗകര്യ വികസന പദ്ധതികള്‍ക്കു തറക്കല്ലിടുകയും ചെയ്തു. തുടര്‍ന്ന്, കേന്ദ്ര ഗവണ്‍മെന്റിന്റെയും രാജസ്ഥാന്‍ ഗവണ്‍മെന്റിന്റെയും ക്ഷേമപദ്ധതികളുടെ ഗുണഭോക്താക്കള്‍ തങ്ങളുടെ അനുഭവം വിവരിക്കുന്ന ദൃശ്യ-ശ്രാവ്യ അവതരണം പ്രധാനമന്ത്രി കണ്ടു. രാജസ്ഥാന്‍ മുഖ്യമന്ത്രി ശ്രീമതി വസുന്ധര രാജെ ഈ അവതരണം നിയന്ത്രിച്ചു. പ്രധാനമന്ത്രി ഉജ്വല യോജന, പ്രധാനമന്ത്രി മുദ്ര യോജന, പ്രധാനമന്ത്രി ആവാസ് യോജന തുടങ്ങിയ പദ്ധതികളുടെ ഗുണഭോക്താക്കളുടെ അനുഭവങ്ങളാണ് അവതരണത്തില്‍ ഉള്‍പ്പെടുത്തിയിരുന്നത്. രാജസ്ഥാന്‍ എങ്ങനെയാണ് അതിഥികളെ സ്വാഗതം ചെയ്യുന്നതെന്നു താന്‍ നേരിട്ടുകാണുകയാണെന്നു പൊതുയോഗത്തില്‍ പ്രസംഗിക്കവേ പ്രധാനമന്ത്രി വ്യക്തമാക്കി. സംസ്ഥാനം കഴിഞ്ഞ ഏതാനും വര്‍ഷത്തിനിടെ നേടിയ വളര്‍ച്ചയുടെ യഥാര്‍ഥ ചിത്രം സന്ദര്‍ശകര്‍ക്കു കാണാന്‍ സാധിക്കുമെന്ന് അദ്ദേഹം പറഞ്ഞു. ധീരതയുടെ നാടാണു രാജസ്ഥാനെന്നു പ്രധാനമന്ത്രി ചൂണ്ടിക്കാട്ടി. പ്രകൃതിയുമായി ഇണങ്ങി ജീവിക്കുന്ന കാര്യത്തിലായാലും രാജ്യരക്ഷയ്ക്കായി പ്രതിരോധം തീര്‍ക്കുന്നതിലായാലും രാജസ്ഥാന്‍ മാതൃകയാണെന്ന് അദ്ദേഹം ഓര്‍മിപ്പിച്ചു. സംസ്ഥാനത്തെ തൊഴില്‍സംസ്‌കാരം മാറ്റിയെടുക്കാന്‍ മുഖ്യമന്ത്രി ശ്രീമതി വസുന്ധര രാജെയ്ക്കു കഴിഞ്ഞിട്ടുണ്ടെന്നു ചൂണ്ടിക്കാട്ടിയ പ്രധാനമന്ത്രി, ഈ നേട്ടം കൈവരിച്ചതിനു മുഖ്യമന്ത്രിയെ അഭിനന്ദിക്കുകയും ചെയ്തു. രാജസ്ഥാന്റെ വികസനത്തിനായി കേന്ദ്ര, സംസ്ഥാന ഗവണ്‍മെന്റുകള്‍ സഹകരിച്ചു പ്രവര്‍ത്തിച്ചുവരികയാണെന്ന് അദ്ദേഹം വ്യക്തമാക്കി. ഇന്നത്തെ അവതരണത്തില്‍ കണ്ട പദ്ധതിഗുണഭോക്താക്കളുടെ ആഹ്ലാദം പൊതുചടങ്ങിനെത്തിയ എല്ലാവരിലും പ്രകടമാണെന്നു പ്രധാനമന്ത്രി പറഞ്ഞു. കര്‍ഷകരുടെ ക്ഷേമത്തിനായി എപ്രകാരമാണു കേന്ദ്ര ഗവണ്‍മെന്റ് പ്രവര്‍ത്തിക്കുന്നതെന്ന് അദ്ദേഹം വിശദീകരിച്ചു. വിവിധ വിളകള്‍ക്കുള്ള നടപ്പു ഖാരിഫ് സീസണിലെ തറവിലയില്‍ വരുത്തിയ വര്‍ധനയെക്കുറിച്ചും പ്രധാനമന്ത്രി പരാമര്‍ശിച്ചു. സ്വച്ഛ് ഭാരത്, ജന്‍ ധന്‍ യോജന, പ്രധാനമന്ത്രി ആവാസ് യോജന, മുദ്ര യോജന, ഉജ്വല യോജന, സൗഭാഗ്യ യോജന തുടങ്ങിയ കേന്ദ്ര ഗവണ്‍മെന്റ് പദ്ധതികള്‍ നടപ്പാക്കുന്നതില്‍ രാജസ്ഥാനിലുണ്ടായിട്ടുള്ള പുരോഗതി അദ്ദേഹം വിവരിച്ചു. അടുത്ത വര്‍ഷമാകുമ്പോഴേക്കും രാജസ്ഥാന്‍ 70 വര്‍ഷം പൂര്‍ത്തിയാക്കുമെന്ന് ഓര്‍മിപ്പിച്ച പ്രധാനമന്ത്രി, വികസിതമായ രാജസ്ഥാന്‍ യാഥാര്‍ഥ്യമാക്കാനുള്ള പ്രതിജ്ഞാബദ്ധത ഉറപ്പുവരുത്തണമെന്ന് ആഹ്വാനം ചെയ്യുകയും പുതിയ ഇന്ത്യ സൃഷ്ടിക്കുന്നതില്‍ ഇതു നിര്‍ണായകമാണെന്നു ചൂണ്ടിക്കാട്ടുകയും ചെയ്തു.
പുനത്‌സാങ്ചു ജലവൈദ്യുത പദ്ധതിയുടെ മതിപ്പ് നിര്‍മാണ ചെലവ് പുതുക്കി നിശ്ചയിക്കാന്‍ അനുമതി

ഭൂട്ടാനില്‍ നിര്‍മാണം പുരോഗമിക്കുന്ന പ്രവര്‍ത്തികള്‍ നടന്നുവരുന്ന 1020 മെഗാവാട്ട് ഉല്‍പ്പാദന ശേഷിയുള്ള പുനത്‌സാങ്ചു ജലവൈദ്യുത പദ്ധതിയുടെ മതിപ്പ് നിര്‍മാണ ചെലവ് 7290.62 കോടിരൂപയായി പുതുക്കി നിശ്ചയിക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ച്ചേര്‍ന്ന കേന്ദ്ര മന്ത്രിസഭായോഗം തീരുമാനിച്ചു. നേരത്തേ നിശ്ചയിച്ചതിനേക്കാള്‍ 3512.82 കോടിരൂപയാണ് പദ്ധതിച്ചെലവ് വര്‍ദ്ധിച്ചത്. ഇന്ത്യന്‍ ഗവണ്‍മെന്റിന്റെ സാമ്പത്തിക സഹായത്തോടെ പദ്ധതി നടപ്പിലാക്കാന്‍ 2010 ഏപ്രിലിലാണ് ഇന്ത്യയും ഭൂട്ടാനും തമ്മില്‍ കരാര്‍ ഒപ്പുവെച്ചത്. ഇതനുസരിച്ച് പദ്ധതിച്ചെലവായി കണക്കാക്കിയ 3777.8 കോടിയില്‍ 30 ശതമാനം ഇന്ത്യാ ഗവണ്‍മെന്റ് സഹായധനമായും 70 ശതമാനം വായ്പയായും അനുവദിക്കാനായിരുന്നു തീരുമാനിച്ചിരുന്നത്. 10% വാര്‍ഷിക പലിശനിരക്കിലാണ് വായ്പ അനുവദിച്ചിരുന്നത്. മേല്‍നിരപ്പില്‍ സ്ഥാപിക്കാന്‍ ഉദ്ദേശിച്ചിരുന്ന പവര്‍ഹൗസ് ഭൂഗര്‍ഭ പവര്‍ഹൗസ് ആക്കി മാറ്റിയത്, പദ്ധതിയില്‍നിന്ന് ലക്ഷ്യമിടുന്ന ഊര്‍ജ്ജോല്‍പ്പാദനം 990 മെഗാവാട്ടില്‍നിന്ന് 1020 മെഗാവാട്ടായി ഉയര്‍ത്തിയത്, ഭൂട്ടാന്റെ ദേശീയ പ്രസരണ ഗ്രിഡിനായി വേണ്ടിവന്ന ആവശ്യങ്ങള്‍, ഭൂമിശാസ്ത്രപരമായ വെല്ലുവിളികള്‍ എന്നിവയാണ് പദ്ധതിച്ചെലവ് വര്‍ദ്ധിക്കാന്‍ കാരണമായത്.
ആയുഷ്മാന്‍ ഭാരതിനു കീഴിലുള്ള ആരോഗ്യസംരക്ഷണ പദ്ധതി ആരംഭിക്കുന്നതിനുള്ള മുന്നൊരുക്കങ്ങള്‍ പ്രധാനമന്ത്രി വിലയിരുത്തി

ആയുഷ്മാന്‍ ഭാരതിനു കീഴിലുള്ള ആരോഗ്യസംരക്ഷണ പദ്ധതി ആരംഭിക്കുന്നതിനുള്ള മുന്നൊരുക്കങ്ങള്‍ പ്രധാനമന്ത്രി ശ്രീ. നരേന്ദ്ര മോദി വിലയിരുത്തി. ഒരു കുടുംബത്തിന് അഞ്ചു ലക്ഷം രൂപ വരെ ആരോഗ്യ ഇന്‍ഷുറന്‍സ് ലഭ്യമാക്കുന്ന പദ്ധതിയാണ് ഇത്. ദരിദ്രവും അവശത അനുഭവിക്കുന്നതുമായ പത്തു കോടിയിലേറെ കുടുംബങ്ങളെ ഉദ്ദേശിച്ചുള്ളതാണു പദ്ധതി. വിവിധ സംസ്ഥാനങ്ങളില്‍ നടന്നുവരുന്ന തയ്യാറെടുപ്പുകള്‍, പദ്ധതിയുമായി ബന്ധപ്പെട്ടുള്ള സാങ്കേതിക അടിസ്ഥാനസൗകര്യ വികസനം എന്നിവ ഉള്‍പ്പെടെയുള്ള കാര്യങ്ങളെക്കുറിച്ചു ആരോഗ്യ, കുടുംബക്ഷേമ മന്ത്രാലയത്തിലെയും നിതി ആയോഗിലെയും പ്രധാനമന്ത്രിയുടെ ഓഫീസിലെയും ഉന്നത ഉദ്യോഗസ്ഥര്‍ പ്രധാനമന്ത്രിക്കു മുന്നില്‍ വിശദീകരിച്ചു. ആയുഷ്മാന്‍ ഭാരതിനു കീഴിലുള്ള ആദ്യത്തെ ‘ആരോഗ്യക്ഷേമ കേന്ദ്രം’ വികസനം അര്‍ഹിക്കുന്ന ജില്ലകളിലൊന്നായ ഝത്തീസ്ഗഢിലെ ബീജാപ്പൂരില്‍ ഏപ്രിലില്‍ നടന്ന അംബേദ്കര്‍ ജയന്തി ആഘോഷവേളയില്‍ പ്രധാനമന്ത്രി ഉദ്ഘാടനം ചെയ്തിരുന്നു.
പരമ്പരാഗത വൈദ്യസമ്പ്രദായങ്ങളുടേയും , ഹോമിയോപതിയുടെയും രംഗങ്ങളിൽ ഇന്ത്യയും ബൊളീവിയയും   തമ്മിലുള്ള സഹകരണം സംബന്ധിച്ച ധാരണാപത്രത്തിന് മന്ത്രിസഭയുടെ അംഗീകാരം

പരമ്പരാഗത വൈദ്യസമ്പ്രദായങ്ങളുടേയും , ഹോമിയോപതിയുടെയും രംഗങ്ങളിൽ ഇന്ത്യയും ബൊളീവിയയും തമ്മിലുള്ള സഹകരണം സംബന്ധിച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം മുൻകാല പ്രാബല്യത്തോടെ അനുമതി നൽകി . 2019 മാർച്ചിലാണ്‌ ധാരണാപത്രം ഒപ്പു വച്ചത് . അനന്തരഫലം : ധാരണാപത്രം പരമ്പരാഗത വൈദ്യസമ്പ്രദായങ്ങളുടെയും ഹോമിയോപ്പതിയുടെയും പ്രോത്സാഹനത്തിന് ഇന്ത്യയും ബൊളീവിയയും തമ്മിലുള്ള സഹകരണത്തിന് ചട്ടക്കൂട് ഒരുക്കുകയും രണ്ടു രാജ്യങ്ങൾക്കും പ്രയോജനകരവുമായിരിക്കും. ബൊളീവിയയിൽ പരമ്പരാഗത വൈദ്യസമ്പ്രദായങ്ങളുടെയും ഹോമിയോപ്പതിയുടെയും പ്രചാരണത്തിനും , ആയുഷ് ( ആയുർവേദം, യുനാനി , സിദ്ധ, ഹോമിയോപ്പതി) വൈദ്യസമ്പ്രദായങ്ങളുടെസമ്പ്രദായത്തിന്റെ പ്രാധാന്യം കൂട്ടാനും ഇത് സഹായകമാകും. ഗവേഷണത്തിനും, പുതിയ മരുന്നുകൾ കണ്ടെത്തുന്നതിനും ഇത്തരം സമ്പ്രദായങ്ങളുടെ പ്രചാരകരുടെ പരിശീലനത്തിന് ശാസ്ത്രജ്ഞരെയും , വിദഗ്ദ്ധരെയും പരസ്പരം കൈമാറാനും ധാരണാപത്രം സഹായിക്കും
പാര്‍ലമെന്റ് ബജറ്റ് സമ്മേളനത്തിന്റെ രണ്ടാം വട്ടത്തിന് മുന്നോടിയായുള്ള പ്രധാനമന്ത്രിയുടെ മാധ്യമ പ്രസ്ഥാവന

സ്വാഗതം സുഹൃത്തുക്കളേ, പാര്‍ലമെന്റ് ബജറ്റ് സമ്മേളനത്തിന്റെ ഇടവേളയ്ക്ക് ശേഷം നാമെല്ലാം ഒരിക്കല്‍ കൂടി ഒന്നിച്ചിരിക്കുകയാണ്. ബജറ്റിനെ കുറിച്ച് വിശദമായ ചര്‍ച്ച നടക്കുമെന്നും ചര്‍ച്ചകളും വാദപ്രതിവാദങ്ങളും നല്ല നിലവാരത്തില്‍ ഉള്ളവയായിരിക്കുമെന്നും എനിക്ക് ഉറപ്പുണ്ട്. ചരക്ക് സേവന നികുതിയില്‍ ഒരു മുന്നേറ്റം ഉണ്ടാകുമെന്നതില്‍ ഞങ്ങള്‍ക്ക് പ്രതീക്ഷയുണ്ട്. എല്ലാ സംസ്ഥാനങ്ങളും സകാരാത്മകമായി സഹകരിച്ചു എന്നതാണ് ഞങ്ങളുടെ ശുഭപ്രതീക്ഷയ്ക്കുള്ള കാരണങ്ങളിലൊന്ന്. എല്ലാ രാഷ്ട്രീയ കക്ഷികളുടെയും പ്രതികരണങ്ങള്‍ അങ്ങേയറ്റം അനുഗുണവും സഹകരണാത്മകവുമായിരുന്നു. ഈ വിഷയത്തില്‍ ജനാധിപത്യ രീതിയിലുള്ള ഒരു വിശദമായ ചര്‍ച്ചയെ തുടര്‍ന്ന് ചില തീരുമാനങ്ങളില്‍ അഭിപ്രായ ഐക്യത്തില്‍ എത്തിചേര്‍ന്നതോടെ ഈ ദിശയില്‍ നീങ്ങാന്‍ നമുക്ക് കഴിഞ്ഞിട്ടുണ്ട്. ഈ സമ്മേളനത്തോടെ ജി.എസ്.റ്റി. നിലവില്‍ വരുമെന്ന് ഉറപ്പുവരുത്താന്‍ ഏവരുടെയും സഹകരണം ലഭിക്കുന്നതിനുള്ള ശ്രമത്തിലാണ്. ”ഒരിക്കല്‍ കൂടി നിങ്ങളോട് ഞാന്‍ അത്യധികം നന്ദിയുള്ളവനാണ്”.